Dumblinis (Rokiškio r.)
55°58′35″ š. pl. 25°53′55″ r. ilg.﻿ / ﻿55.97639°š. pl. 25.89861°r. ilg.﻿ / 55.97639; 25.89861 Dumblinis – ežeras šiaurės rytų Lietuvoje, Rokiškio rajone, apie 7,5 km į šiaurės rytus nuo Obelių. Ežero ilgis iš šiaurės į pietus – 0,72 km, plotis – iki 0,16 km. Altitudė 110,4 m. Vakarinis ir rytinis krantai aukšti, apaugę mišku. Šiaurinis ir pietinis žemi, pelkėti. Pietuose išteka 0,28 km ilgio upelis į Kriaunelio ežerą (Kriaunos baseinas). Vakariniame krante įsikūręs Ignotiškio kaimas, rytiniame – Tilvikų kaimas.